יאנה יוסף

יאנה יוסף ברוך (נולדה ב-29 בנובמבר 1988) היא שחקנית ודוגמנית ישראלית ילידת-טג'יקיסטן הסובייטית, שהתגיירה. התפרסמה בעקבות השתתפותה בעונה הרביעית של תוכנית המציאות "האח הגדול".

ביוגרפיה 
נולדה בשם יאנה יוספוב (בטג'יקית: Яна Юсуфов) בטג'יקיסטן הסובייטית. היא בת לאב יהודי ממוצא רוסי ולאם מוסלמית-נוצרייה. יש לה שתי אחיות ואח. ב-1993 בגיל חמש עלתה עם משפחתה לישראל והתיישבה בשכונת שפירא בתל אביב. למדה 12 שנה בבית ספר דתי וחונכה בבית הוריה לפי אורח חיים יהודי דתי. בגיל 17 החלה תהליך גיור כמעט מלא, אך לא ניגשה למבחני הרבנות המסכמים (היא השלימה את תהליך הגיור רק בגיל 26).

בשנת 2006 שירתה בשירות לאומי.

קריירה 
בין השנים 2009–2012 שימשה בתפקיד שוליית הקוסם של הקוסם תומר דודאי.

בשנת 2012 שיחקה בהצגת הילדים "הרפתקאות נמו בספארי" בתפקיד מלכת הים. ההצגה רצה במשך חמישה חודשים.

טלוויזיה וקולנוע 
בתחילת 2012 השתתפה בעונה הרביעית של תוכנית המציאות, "האח הגדול" בערוץ 2 של קשת, שם הגיעה למקום החמישי.

בשנת 2013 גילמה את דמותה של נטע בתפקיד בסדרה "מקימי" ששודרה ב-HOT3.

בשנת 2014 שיחקה בתפקיד אורח בסדרה "להיות איתה" של אסי עזר, שם גילמה את דמותה של שמרית. באותה שנה השתתפה בעונה הראשונה של הסדרה "שוברי גלים" בתפקיד לארה בק. הסדרה שודרה בערוץ הילדים של YES וכן השתתפה בסרט קומדיה תיעודי של ריקי שלח, "אילוף הגוררת" בתפקיד עצמה. במאי אותה שנה השתתפה בתוכנית "ששטוס" ביחד עם כוכבי ערוץ הילדים, בהם עומר דרור, שירן סנדל, דנה פרידר ודניאל מורשת.

בשנת 2016 שיחקה בסרט "אבינו" של הבמאי מני יעיש. עוד ב-2016 כן גילמה את דמותה של הגר בסרטו של אורי סיון, "הרמוניה" - עיבוד מודרני לסיפור המקראי של אברהם, שרה והגר לצד אלון אבוטבול וטלי שרון על תפקידה בסרט זה קיבלה מועמדות לפרס אופיר. בשנת 2017 החלה לגלם את דמותה של דיתי בסדרת הילדים הנוער ראש גדול.

בשנת 2019 שיחקה בסדרה ג'ודה של מני יעיש שם גילמה את דמותה של השומרת.

בשנת 2022 הצטלמה לסרט הקולנוע "רות" בבימוי הילה ארציאל ובהפקת "שינובי מדיה הגל היהודי", בה מגלמת בתפקיד הראשי את רות - גיורת שמחפשת את דרכה בעולם התשובה. הסרט הוא בהשראת סיפור מגילת רות המקראי.

דוגמנות
בשנת 2012, לאחר יציאתה מבית "האח הגדול", שימשה יוסף כפרזנטורית לחברת הנעליים "סקופ". בספטמבר 2013 כיכבה עבור מותג הקפה "ILLY" בשנת 2014 שימשה פרזנטורית עבור המותג גרי וובר.

בשנת 2015 שימשה יוסף כפרזנטורית לחברת האופנה לבגדי היריון "רמי לי". החל משנת 2015 מכהנת יוסף כפרזנטורית לחברת התכשיטים "יעקובוב דיאמונד קוטור".

בשנת 2019 החלה לפרסם את מכוני הכושר לנשים של "סטודיו סי".

חיים אישיים
יומיים לאחר שיצאה מבית "האח הגדול", החלה בזוגיות עם זוכה התוכנית, קותי סבג. כעבור כחצי שנה, באוקטובר 2012 בני הזוג נפרדו.

בדצמבר 2012 החלה יוסף בזוגיות עם הקומיקאי והשחקן ציון ברוך, אשר התמסר לתהליך הגיור שלה, אותו עברו ביחד, עקב דרישות הרבנות שגם בן הזוג היהודי ייקח חלק פעיל בהליך הגיור. ב-15 ביולי 2014 התארסה לברוך, בנובמבר 2014 הסתיים בהצלחה תהליך הגיור של יוסף, וכחודש לאחר מכן, ב-21 בדצמבר 2014, ברוך ויוסף נישאו. בנובמבר 2015 ילדה את בתם המשותפת. ב-2018 נולד בנם המשותף. באפריל 2020 נולד בנם השלישי.

באוגוסט 2016 השיקה יוסף את מיזם האופנה שלה, המתמקד באופנה עבור נשים צנועות.

פילמוגרפיה

קולנוע

טלוויזיה

מועמדויות לפרסים

קישורים חיצוניים

 יערה יעקב, "אני לא מתנהגת כמו מפורסמת, אני יאנה משכונת שפירא", באתר mako, 6 בספטמבר 2018

הערות שוליים

בוגרות שירות לאומי
גרות ישראליות
דוגמניות ישראליות
דוגמנים ישראלים
ישראליות ילידות ברית המועצות
מתחרי האח הגדול (ישראל)
עולות בשנות ה-1990
עולים בשנות ה-1990
עולים לא-יהודים
פרזנטוריות ישראליות
פרזנטורים ישראלים
שחקניות קולנוע וטלוויזיה ישראליות
ישראלים ילידי טג'יקיסטן
ישראליות שנולדו ב-1988
ישראלים שנולדו ב-1988